2

ISIGIDIMI SAMAXOSA, JANUARY 1, 1875.

mbeni kwelozwe kuxa iwayo naxa inyibi- likayo inqele. Yinto ekoyo futi ukuti esahamba umntu ize ukukauleza kokuwa kwenqele isuke imncwabe kulo ndawo. Ngamaxesha amabi kanye lawo kumhambi nakwizihlobo zake. Xa inyibilikayo ingozi isekutini, kanti ehamba nje pezu kwayo iza kusuke iqekeke. Eyakona xa iseliko ibeta abantu babe nokuyiwela imilambo becancata pezu kwenqele. Indawo yokugqibela esoyi kankanya ngoku yeyokuba, malunga pakati kwelozwe iti nemiti ekoyo ibe zintsalubana, intwana ezibuqotola. Emantla alo ayiko kanye ; apo iyimiti ete putu kuse mazantsi alo.

Owesibini umfanekiso ubonisa indlu yetyalike ese Roma abati ukuyibiza yi St. Peters. Yeyona tyalike inkulu kuzo zonke ezilunge nelihlelo bati yiremente yama Roma. Ukuqalwa kwayo ukwakiwakwaku ngomnyaka 1407; kodwa kwada kwangowe l612 ingekafezwa kutitu. Ubude bayo ngapambili zinyawo 368, ububanzi 145. Imi lotyalike kwindawo apo bati bona ngokwabo ukuteta wangcwatyelwa kona umpostile U-Petros, ikufupi apo bati wabulawelwa kona, noko tina singazikolwayo imbali zokubulawa nokungcwatywa kwake E-Roma. Ubukulu bayo ngapakati asibubo nabo. Eludongeni kujinga imifanekiso ekolise ngeyamadoda ekutiwa ngawangcwele ; pantsi kugangatwe ngeli litye kutiwa *libastile,* lenziwa amabalabala lalaliswa ngento entle. Ububanzi kwezinye indawo ipantsi ukufika kumakulu amabini enyawo. Sikona apo isihlalo sika Popo, apo ahlala kona mhla ngemini ezinkulu ezinje ngale niyibona emfanekisweni. Kuko kanjalo nendawo apo kuhleli kuvuta ilampu ezilikulu elinancinye elinesibini, ezingacinywayo emini nase busuku. Lomfanekiso ubonisa into ekuba yiyo ngeveki ekuhlanganelwe isidlo ekutiwa yi *easter* esimiselwe ukukumbuza ukuvuka kuka Kristu. Sisidlo esikulu kubantu abasigcinayo, abati singekabiko basilungiselele ngokuzila ukudla. Lwakufika usuku olumisiweyo bahlangana ndawonye beze pambi kwesihlalo sika Popo auika kuso amatamsanqa. Kuhlangana kulo ndawo amadoda nabafazi, abakulu nabancinane, abamahashe nabenyawo, indidi zonke zabantu. Usuku lokubako kwaso eso sidlo lufumape lumiswe nokuba kukulupina kwezipa-

kati kolwa 21 ku March nolwa 25 ku April. Baye abantu baye kona bevela kumigama emide, kuba abeyase Roma ityalike batanda ukuya pambi kuka Popo noko yenziwayo nakwezinye indawo. Eso sidlo sisagcinwa nakweyase England ityalike.

CAPTAIN BLYTH.

SIya vuyisana nama Mfengu apesheya kwe Nciba ukuba ibuye yabuya I- Mantyi yawo U-Captain Blyth noko kwakusekuko abati akuyi kuba njalo. Nangelixeshana lifutshane aseleke walihlala apa uselebonisile inyameko anayo ngabo bapantsi kwake. Uzamele ukuzityelelela indawo asebenza kuzo Amamfengu ezindleleni zenqwelo zomlilo nokuva ukuba anezikalazo kusini na, nokuba angatini na ukuwalungisela ukuba ziko. Siya temba ukuba ama Mfengu aya kuhlala embulela umfo ontliziyo injalo, amlandele ngentliziyo evumayo kwizinto zokukanya aya kuwakokelela kuzo. Uza ewapatele £15,000 zokwaka isikolo sawo. Lomali ihlanganiswe ngu Dr. Stewart. Sigqiba ngelokuti akwaba imantyi zonke ezipakati kwabantsundu zibe zinje ngaye ngenyameko nenkutalo, nokuzilungisa, nokuzikanyeza, nokuqonda izinto ezifunekayo nendlela yokuzilungisa, ezonto zisenzelwa abantu ezibapeteyo, njengoko anjalo U- Captain Blyth. Asitsho ukuti aziko ezifana naye, kuba bako abafo bo Griffith, kodwa siti akwaba bezinjalo zonke. Mhlaumbe sobuye simkankanye ngelinye ixesha.

 LOVEDALE MISSIONARY INSTITUTION.

Isikolo salapa E-Lovedale sivalwe ngomhla 22 ka December. Ngalo mini babebaninzi abazali babantwana abafikelelayo ukuza kubona nokuza kuva ngomsebenzi obusenziwa ngabantwana babo. Kubonakele ngendlela ezininzi ukuba abazali bakunyamekele ukufunda kwentsapo, kuba abanye bengakwenzanganto ukuzala kwemilambo nobubi bendlela. Site ke ngokubona oko kunyameka kwabo sacinga ukuba mhlaumbi bako abangabanga nakufikelela abangatandayo ukwazi ukuba bekusenziwa nina kwesi sikolo. Solinga ukuti sibekele entloko.

Intlanganiso yokwabiwa kwamabaso ingene ngexa leshumi, saza isihlalo satatyatwa ngu D. Watson Esqr. ilungu leparlamente elimele umalilulo wase Dikeni. U-P. Nightingale Esqr. I-mantyi, oyena mntu ubelindelwe ukuba atabate isihlalo ubete waxakwa sisifo. Ivulwe ke intla-

nganiso ngomtandazo waza umpati sihlalo emva kwamazwana atile wabiza U-Mr. Smith ukuba aleseshe ipepa elimisela umsebenzi obuse nziwa nge 1874. Kute kuba abafunda apa bebesebe neveki beviwa bezibala emapepeni impendulo zabo U-Mr. Smith waxela ukuba abase nakuviwa namhla, kupela into esasaleleyo kukuxela uhlobo lomsebenzi. Uqube ke wati, lomnyaka upelayo ube uyilungele kanye I-Lovedale, umsebenzi wa- yo uhlume kumacalana onke. Kodwa pambi ko- kuba ndihambise ndifuna ukuke ndibulele abafundisi bamanye amahlelo nezinye izihlobo ezite zaunceda lomzi zalinga ngako konke ezinako ukubaxasa abafundisi balapa. Indawana ke esinga bangayiqonda bancede ngayo abatumela usapo apa kukuba abantwana kutandeka ukunge bange bayaquba kwezangapandle izikolo. Kuyi nxamleko engenanzuzo inkulu ukuti baze kuqalela apa. Esi isikolo sibe sifanele ukuzamana na- sebe nokunqondana, abafuna ukuqubela kwizifu- ndo ezipakamileyo. Enye indawo ngekukange- Iwa ukuba kungatunyelwa izinto ezincanyiweyo ngezimilo, kuba ziti zakufika apa zilahlekise aba- ninzi.

*Abamhlope—*Kulomzi akuko kuketa bala ezifu- ndweni baditywa ndawonye bonke baze ke ngoko bancedane. Kungalondlela eliya kude lipele elikwele likoyo kwabanye lokungatandani kwezintlanga.

Izakiwo ezitsha asikuko nokuba ziyafuneka kuxinenwe kwindawana zonke.

Dr. Stewart—Usekwela pesheya apo aye ku- linga ukufumana uncedo lokuba kwakiwe izindlu. Siyazi ukuba engati ulibele nje asisiso sihle. Usele hlanganise £2500 yokuncedisa ukwaka. Intlanganiso epata iremente ezikwamanye amazwe itembise £3000. Ngapandle kwaleyo uhlanganise £1500 eziya kuncedisa kwesa pesheya kwe Nciba isikolo. Ngapandle komsebenzi wokubuta imali unomsebenzi wokufuna amadoda angeza kusebenzela ilungelo yabantsundu. Ufike kanjalo wayila eliqinga lokuba kubeko isikolo esiyi Livingstonia esiya kuba sisikumbuzo sika Dr. Living­stone. Kufuneka ke ezilungiselele nendlela zaso. Indawo enkulu yaso iyakuba kukungenisa ubukristu nokukanya pakati kwabantu beli lizwe. Likuze ibe nokuqalwa kuya kufuneka £10,000. Useleyi fumene indoda eya kuya kona isipate noko yena esaya kuhlala engumongameli waso noko ikaya lake lilapa E-Lovedale. U-Dr. Stew­art lowo uyakubuya ekupeleni kuka January.

Inani labakoyo limi ngolu hlobo, abantsundu abafundayo behlala apa, amakwenkwe 218, abase- benzi 40, abamhlope 35, abeza ngemini 32 ; intombi ezihlala apa 65, eziza ngemini 20 bebonke abafunda apa siziquka zozibini izikolo 440. Ngongapambili unyaka babe 393. Abapumileyo ngezizatu ngezizatu pakati konyaka 39.

Emfundweni bahlulahlulwe njengeminyaka yokungena kwabo apa, nokuquba abafike benako ekungeneni kwabo. Abomnyaka wokuqala, abona base zantsi kwiklasi zalapa bebepantsi kuka Mr. Rowland ekupeleni kwalo nyaka ngesizatu sokuba U-Mr. Bennie ebexakwe yeminye imisebenzi